भागने में ओसामा की मदद की थी आईएसआई ने  
... और संभव है कि इसी एजेंसी ने इतने लंबे वक्त तक अल कायदा सरगना को छिपाकर रखा था। एक मीडिया रिपोर्ट में यह दावा किया गया है।
पाकिस्तान की खुफिया एजेंसी आईएसआई ने तोरा-बोरा की पहाड़ियों से निकलने में ओसामा बिन लादेन की मदद की थी और संभव है कि इसी एजेंसी ने इतने लंबे वक्त तक अल कायदा सरगना को छिपाकर रखा था। एक मीडिया रिपोर्ट में यह दावा किया गया है।  समाचार पत्रिका द न्यूयॉर्कर के मुताबिक अफगान के पूर्व खुफिया प्रमुख अमरुल्ला सालेह ने बताया कि आईएसआई से जुड़े हुए सैयद अकबर साबिर ने ओसामा को पाकिस्तान के चित्राल से पेशावर जाने में मदद की थी। इस दौरान ओसामा अफगानिस्तान के कुनार प्रांत में भी रुका था।  सालेह 2004 से 2010 तक अफगान की खुफिया इकाई के प्रमुख रहे। उन्होंने कहा, हमारा मानना है कि ओसामा की सुरक्षा और देखभाल में आईएसआई भी शामिल थी। उन्होंने कहा कि अफगान खुफिया एजेंसी ने आईएसआई के लिए काम करने वाले साबिर को 2005 में गिरफ्तार किया गया था और उसी दौरान उसने 11 सितंबर, 2001 के आतंकी हमले के बाद के सभी घटनाक्रमों को बयां किया था।